Mette Abildgaard (KF), 2023-05-16:
Tak for det.
Jeg lærte som forberedelse til det her beslutningsforslag i salen i dag, at det billigste af det tøj, vi køber, bruger vi i gennemsnit kun syv-otte gange, før det bliver kasseret.
Det synes jeg alligevel er helt vildt at tænke på.
Jeg er ikke selv en, der køber dyrt og fint ind.
Men jeg synes dog, jeg trods alt bruger mit tøj mere end syv-otte gange i gennemsnit.
Nå, men tak til SF for at fremsætte det her beslutningsforslag, som sætter fokus på behovet for en mere cirkulær økonomi.
Det er til fulde en ambition, vi i Det Konservative Folkeparti deler.
Jeg vil lige sige et par ord generelt om den dagsorden først, og så skal jeg nok komme tilbage til det konkrete beslutningsforslag.
For der er små, spændende tiltag i gang i Danmark, hvad angår den cirkulære økonomi.
Men sådan på den store klinge må man bare sige: Danmark er ingen duks i klassen, når det kommer til det område.
Vi er blandt de værste i EU målt på affaldsproduktion pr. indbygger.
Skulle alle leve, som vi gør i Danmark, ville man bruge fire jordkloder.
Verdensmålet om bæredygtigt forbrug er det, Danmark præsterer suverænt dårligst i forhold til.
Og Det Europæiske Råd har i den seneste landespecifikke henstilling rettet en skarp kritik mod Danmark for ikke at tage den cirkulære omstilling tilstrækkelig seriøst.
Vi mener, at Danmark har brug for en ny national strategi for cirkulær økonomi med fokus på forbrugsreduktion og affaldsforebyggelse.
Det var også godt.
Men vi mangler også den første del af leddet, så at sige
En national strategi kunne man med fordel udarbejde med forbillede i eksempelvis det hollandske, som har en 7 år gammel strategi, hvor man lavede green deals med alle sektorer, som skulle være med til at opfylde målsætningerne.
Her har man som samfund målt at være 24,5 pct. cirkulær i sit forbrug.
Jeg ved, der er et arbejde i gang i forhold til at opgøre, hvad det danske tal tilsvarende vil være.
Jeg er meget, meget spændt på, hvad de kommer frem til, men jeg er ikke sådan videre optimistisk i forhold til resultatet.
Så hvad angår det konkrete forslag i salen her i dag: Som flere andre har været inde på, og som der står i beslutningsforslaget, er den europæiske produktion af tekstiler den fjerdestørste belastning efter fødevarer, boliger og transport.
Der er ikke nogen tvivl om, at branchen vil skulle reguleres i højere grad, end hvad tilfældet er i dag, og det er der heldigvis også initiativer til på europæisk plan med EU's strategi for bæredygtige og cirkulære tekstiler.
Vi Konservative kommer heller ikke til at stemme for beslutningsforslaget den her gang.
Jeg må indrømme, at jeg undervejs i læsningen flere gange tænkte: Jeg synes, det virker administrativt tungt, og jeg synes, der er mange nye kontrolinstanser, der skal implementeres.
I Det Konservative Folkeparti er vi helt med på en model, hvor vi gør det lettere at gå efter at få en mere bæredygtig tøjproduktion.
Vi er positive over for at se på, hvordan tøjindustrien kan sælge mindre for i stedet at genbruge og reparere mere.
Men det kræver også, at vi samtidig tilbagefører andre skatter.
Vi har brug for en national politisk strategi for cirkulær økonomi, hvis vi skal have nedbragt vores udledninger.
Det håber vi på at regeringen vil indkalde til forhandlinger om på et tidspunkt.
Vi kommer ikke til at støtte det her specifikke forslag.
Beklager, jeg havde trykket, men jeg tror ikke, det var gået helt igennem.
Venstres ordfører skal ikke snydes for et spørgsmål.
Jeg kan forstå på ordføreren, at man er meget tilfreds med, at ministeren nu har indkaldt til en drøftelse.
Jeg er meget ærgerlig over, at man i Venstre stiller sig tilfreds med så lidt.
At der er indkaldt til en drøftelse, betyder jo ret beset bare, at man sender en invitation ud, at man sætter noget kaffe på kanden, og at man snakker lidt med nogle politikere.
Man har lovet nul og niks.
Det var meget vigtigt for Venstre, at man fik det her ind i regeringsgrundlaget, altså at man ville følge op, ikke at man skulle træffe beslutninger, og ikke at man skulle give arealerne tilbage til de borgere, der har set arealanvendelsen begrænset i så mange år.
Er det virkelig ambitionsniveauet hos Venstre?
Stiller man sig virkelig tilfreds med en drøftelse, og at man vil følge op?
Det er der altså ikke meget Ring 5-mafia over.